Chunggang

Chunggang er et fylke (kun) i provinsen Chagang i Nord-Korea. Fylket var opprinnelig en del av Kimhyongjik i provinsen Ryanggang. I eldre kilder heter det at fylket er en del av Huchang, det gamle navnet til Kimhyongjik, som fikk nytt navn t 1988 da Kim Il-sung bestemte seg for å kalle fylket opp etter sin far, Kim Hyong-jik.

Fylket het først Chunggangjin (중강진), men er nå kjent som Chunggang ŭp. Mot nord ligger Kina på andre siden av grenseelva Yalu, mens grensa mot Ryanggang ligger i sør.

Klimaet er kontinentalt med ekstremt kalde vintre. 12. januar 1933 ble det målt minus 43 °C i Chunggangjin. Gjennomsnittlig temperatur i januar er minus 19.5 °C, mens den i juli ligger på 22,5 °C.

Det er rapportert at en rakettbase for Taepodongraketter er etablert i fylket tidlig på 1990-tallet og at raketter er rettet mot mål på Okinawa i Japan.

Referanser

Eksterne lenker
 Profil av Chagang-provinsen
 Detaljert kart (koreansk)

Chagang